
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. οικ. 90166 (2) 

Καθορισμός Κλάδων ΠΕ,ΤΕ, ΔΕ των οποίων οι υπάλληλοι κρίνονται 
για την κατάληψη θέσεων προϊσταμένων των οργανικών μονάδων 
του ΟΑΕΔ». 


Αντιστοιχία οργανικών μονάδων διαφορετικής ονομασίας ή υπηρε¬ 
σιών του ΟΑΕΔ με εκείνες του Ν. 1586/86 .. 1 

Καθορισμός Κλάδων ΠΕ,ΤΕ, ΔΕ των οποίων οι υπάλληλοι κρίνο- 
νται για την κατάληψη θέσεων προϊσταμένων των οργανικών 

μονάδων του ΟΑΕΔ». 2 

Επιχορήγηση νέων ελευθέρων επαγγελματιών. 3 

Επιχορήγηση εργοδοτών για τη δημιουργία νέων θέσεων εργασίας. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 90167 (1) 


Αντιστοιχία οργανικών μονάδων διαφορετικής ονομασίας ή υπηρεσιών 
του ΟΑΕΔ με εκείνες του Ν. 1586/86. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του ΒΔ 405/18.6.71 «περί οργανώσεως, συγκρο- 
τήσεως και λειτουργίας των Υπηρεσιών του ΟΑΕΔ». 

2. Τις διατάξεις του αρ. 16 παρ. 8 του Ν. 1586/86. 

3. Το 37/87 υπηρεσιακό σημείωμα της Δ/νσης Μελετών και οργά¬ 
νωσης και το 125118/18.9.89 έγγραφο του ΟΑΕΔ, αποφασί¬ 
ζουμε: 

Την αντιστοίχηση με τις Υπηρεσιακές μονάδες του Ν. 1586/86 των 
εξής Υπηρεσιών του ΟΑΕΔ: 

1. Σε επίπεδο Δ/νσης αντιστοιχούν: 

Η Νομική Υπηρεσία. 

Η Γραμματεία Διοικητή. 

2. Σε επίπεδο τμήματος αντιστοιχούν: 

Οι Υπηρεσίες Νομών. 

Οι Τοπικές Υπηρεσίες. 

Οι εκπ/κές μονάδες (κεντρ. Επαγ, Προσ/σμού ΚΕΤΕΚ, Κέντρα και 
Σχολές Μαθητείας, Σχολές Μετ/σης, Σχολές Ταχύρ. επαγ. κατάρτι¬ 
σης, Μαθητικές Εστίες. 

3. Σε επίπεδο γραφείου αντιστοιχούν: 

Υπηρεσία ΠΣΕΑ. 

Υγιειονομική Υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιανουάριου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΝΙΚ. ΘΕΜΕΛΗΣ ΑΠΟΣΤ. ΚΑΚΛΑΜΑΝΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη τις διατάξεις: 

1. Του άρθρου 9 (παρ. 10) του Ν. 1586/86 (ΦΕΚ 37/Α/86). 

2. Του Ν.Δ. 212/69 «περί οργανώσεως και διοικήσεως του Οργανι¬ 
σμού Απασχολήσεως Εργατικού Δυναμικού». 

3. Τού Β.Δ. 405/71 «Περί οργανώσεως, συγκροτήσεως και λει¬ 
τουργίας των υπηρεσιών του Οργανισμού Απασχολήσεως Εργατικού 
Δυναμικού». 

4. Το αριθμ. 235/3.2.87 πρακτικού και την 12193/3.2.87 από¬ 
φαση του Δ.Σ. του ΟΑΕΔ και το 125118/18.9.89 έγγραφο του Οργα¬ 
νισμού, αποφασίζουμε: 

Καθορίζουμε τους κλάδους των οποίων οι υπάλληλοι κρίνονται για 
την κατάληψη θέσεων προϊσταμένων των Οργανικών Μονάδων του 
ΟΑΕΔ ως εξής: 

Α) Διοίκηση 

1) Δ/νση Επαγγελματικού προσανατολισμού 

Προϊστάμενος Δ/νσης: Υπάλληλος Κλάδου ΠΕ Διοικητικού - Οικο¬ 
νομικού ή ΤΕ Διοικητικού - Λογιστικού ή ΠΕ Ειδικών Επιστημόνων (ει- 
δικ. Ψυχολόγων, κοινωνιολόγων ή ΠΕ Συμβούλων Επαγγελματικού 
Προσανατολισμού ή ΤΕ Συμβούλων Επαγγελματικού Προσανατολι¬ 
σμού ή ΤΕ Κοινωνικής Εργασίας ή Εκπαιδευτικοί Κλάδου ΠΕ ή ΤΕ. 

Προϊστάμενοι Τμημάτων: Υπάλληλοι όλων των οινωτέρω Κλάδων 
και υπάλληλοι των κλάδων ΔΕ Διοικητικού - Λογιστικού ή ΔΕ Επιμε¬ 
λητών Επαγγελματικού Προσανατολισμού. 

2) Δ/νσεις α) Μαθητείας, β) Επαγ/κής Κατάρτισης γ) Προγραμμά¬ 
των και Μέσων Διδασκαλίας. 

Προϊστάμενος Δ/νσης: Υπάλληλος Κλάδου ΠΕ Διοικητικού - Οικο¬ 
νομικού - ή ΤΕ Διοικητικού - Λογιστικού ή ΠΕ Ειδικών Επιστημόνων 
(ειδικ. Ψυχολόγων, κοινωνιολόγων ή ΤΕ Κοινωνικής Εργασίας ή Εκ¬ 
παιδευτικών Κλάδων ΠΕ ή ΤΕ. 

Προϊστάμενοι τμημάτων: Υπάλληλοι όλων των ανωτέρω Κλάδων 
και υπάλληλοι των κλάδων ΔΕ Διοικητικού - Λογιστικού. 

3) Δ/νσεις α) Απασχόλησης, β) Ασφάλισης. 

Προϊστάμενος Δ/νσης: Υπάλληλος κλάδου ΠΕ Διοικητικού - Οικονο¬ 
μικού ή ΤΕ Διοικητικού Λογιστικού ή ΠΕ Ειδικών Επιστημόνων (ειδικ. 
Οικονομολόγων και Ειδικών επί θεμάτων οργανώσεως και Μεθόδων). 

Προϊστάμενοι τμημάτων: Υπάλληλοι όλων των ανωτέρω κλάδων 
και υπάλληλοι του κλάδου ΔΕ Διοικητικού - Λογιστικού. 

4) Δ/νση Μελετών και Οργάνωσης 

Προϊστάμενος Δ/νσης: Υπάλληλος κλάδου ΠΕ Διοικητικού - Οικονο¬ 
μικού ή ΠΕ Κοινωνιολόγων ή ΤΕ Διοικητικού - Λογιστικού ή ΠΕ Ειδι¬ 
κών Επιστημόνων (ειδικ. Οικονομολόγων, Κοινωνιολόγων Αναλυτών 
Η/Υ και ειδικών επί θεμάτων Οργανώσεων και Μεθόδων) ή ΠΕ Πλη¬ 
ροφορικής ή ΠΕ Μηχανικών ή Εκπαιδευτικοί Κλάδων ΠΕ3 ή ΠΕ4 ή 
ΠΕ12. 

Προϊστάμενοι Τμημάτων: υπάλληλοι όλων των ανωτέρω κλάδων 
και υπάλληλοι του κλάδου ΔΕ Διοικητικού - Λογιστικού. Ειδικά στο 

τμήμα Κωδίκων και Βιβλιοθήκης και υπάλληλος του Κλάδου Βιβλιο¬ 
θηκονομίας. 

5) Δ/νση Διοικητικού. 

Προϊστάμενος Δ/νσης: Υπάλληλος Κλάδου ΠΕ Διοικητικού - Οικο¬ 
νομικού ή ΤΕ Διοικητικού - Λογιστικού ή ΠΕ Ειδικών Επιστημόνων (ει¬ 
δικοί επί θεμάτων Οργανώσεως και Μεθόδων). 

Προϊστάμενοι τμημάτων: Υπάλληλοι όλων των ανωτέρω Κλάδων 
και υπάλληλοι του κλάδου ΔΕ Διοικητικού - Λογιστικού. 

6) Δ/νση Οικονομικών Υπηρεσιών. 

Υπάλληλος Κλάδου ΠΕ Διοικητικού - Οικονομικού, ή ΤΕ Διοικητι¬ 
κού - Λογιστικού ή ΠΕ Ειδικών Επιστημόνων (οικονομολόγοι, ειδικοί 
επί θεμάτων οργανώσεως και Μεθόδων). 

Προϊστάμενοι τμημάτων: υπάλληλοι όλων των ανωτέρω Κλάδων 
και υπάλληλοι του Κλάδου ΔΕ Διοικητικού - Λογιστικού. 

7) Δ/νση Προμηθειών 

Προϊστάμενος Δ/νσης: υπάλληλος του Κλάδου ΠΕ Διοικητικού - Οι¬ 
κονομικού ή ΤΕ Διοικητικού - Λογιστικού ή ΠΕ Ειδικών Επιστημόνων 
(ειδικών επί θεμάτων οργανώσεως και Μεθόδων ή ΠΕ Μηχανικών. 

Προϊστάμενοι τμημάτων: υπάλληλοι όλων των ανωτέρω Κλάδων 
και υπάλληλοι του Κλάδου ΔΕ Διοικητικού - Λογιστικού. 

8) Δ/νση Τεχνικών Υπηρεσιών. 

Προϊστάμενος Δ/νσης Υπάλληλος του Κλάδου ΠΕ Μηχανικών. 

Προϊστάμενοι τμημάτων: Υπάλληλοι του ανωτέρω Κλάδου και ελ¬ 
λείψει αυτών υπάλληλοι του κλάδου ΤΕ Τεχνολογικών εφαρμογών ή 
ΔΕ Τεχνικού (εκτός οδηγών). Ειδικά στο τμήμα Γραμματείας και Αρ¬ 
χείου υπάλληλος του Κλάδου ΠΕ Διοικ. - Οικονομικού ή ΤΕ Διοικητι¬ 
κού - Λογιστικού ή ΔΕ Διοικητικού - λογιστικού. 

9) Δ/νση Μηχανογραφίας. 

Προϊστάμενος Δ/νσης: Υπάλληλος του Κλάδου ΠΕ Διοικητικού - Οι¬ 
κονομικού ή ΤΕ Διοικητικού - Λογιστικού ή ΠΕ Πληροφορικής ή ΤΕ 
Πληροφορικής ή ΠΕ Ειδικών Επιστημόνων (ειδ. Αναλυτών Η/Υ και ει¬ 
δικών επί θεμάτων Οργανώσεως και Μεθόδων)ή ΠΕ Μηχανικών. 

Προϊστάμενοι τμημάτων: Υπάλληλοι όλων των ανωτέρω Κλάδων 
και υπάλληλοι των Κλάδων ΔΕ Διοικητικού - Λογιστικού ή ΔΕ Προσω¬ 
πικού Η/Ύ. 

10) ΥΠΣΕΑ: Προϊστάμενος Υπηρεσίας: Υπάλληλος του Κλάδου ΠΕ 
Διοικητικού - Οικονομικού ή ΤΕ Διοικητικού - Λογιστικού ή ΔΕ Διοικη¬ 
τικού Οικονομικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού. 

11) Γραμματεία Διοικητή. 

Προϊστάμενος Γραμματείας: Υπάλληλος του κλάδου ΠΕ Διοικητικού 
- Οικονομικού ή ΤΕ Διοικητικού - Λογιστικού ή ΔΕ Διοικητικού Λογι¬ 
στικού ή Εκπαιδευτικός των Κλάδων ΠΕ ή ΤΕ. 

12) Υπηρεσία Διεθνών Σχέσεων. 

Προϊστάμενος Υπηρεσίας: Υπάλληλος του Κλάδου ΠΕ Διοικητικού 
Οικονομικού ή ΤΕ Διοικητικού - Λογιστικού ή ΠΕ Ειδικών Επιστημό¬ 
νων ή Εκπαιδευτικός των Κλάδων ΠΕ. 

13) Δ/νση Επιθεώρησης: 

Προϊστάμενοις Δ/νσης: Υπάλληλος του Κλάδου ΠΕ Διοικητικού - 
Οικονομικού, ΤΕ Διοικητικού - Λογιστικού ή Εκπαιδευτικοί Κλάδων 
ΠΕ ή ΤΕ. 

Προϊστάμενοι Τμημάτων: Υπάλληλοι των ανωτέρω κλάδων και 
υπάλληλοι του κλάδου ΔΕ Διοικητικού - Λογιστικού. Ειδικά στο τμήμα 
Επιθεωρήσεως Εκπαιδεύαεως, μόνο Εκπαιδευτικός των Κλάδων ΠΕ - 
ΤΕ. 

14. Υγειονομική Υπηρεσία 

Προϊστάμενος Υπηρεσίας: Υπάλληλος του κλάδου Ιατρών Ειδικοτή¬ 
των και ελλείψει τούτου, υπάλληλος του Κλάδου ΤΕ Νοσηλευτικής ή 
ΔΕ βοηθών Νοσοκόμων. 

15) Υπηρεσία Στατιστικής: 

Προϊστάμενος Υπηρεσίας: Υπάλληλος του Κλάδου ΠΕ Διοικητικού - 
Οικονομικού ή ΤΕ Διοικητικού Λογιστικού ή ΠΕ Ειδικών Επιστημόνων 
(Ειδικ. Οικονομολόγων Αναλυτών Η/Υ και Ειδικών επί θεμάτων Ορ¬ 
γανώσεως και Μεθόδων ή ΠΕ Πληροφορικής ή ΤΕ Πληροφορικής ή 
Εκπαιδευτικός των Κλάδων ΠΕ3 Μαθηματικών ή ΠΕ4 Φυσικών. 

Β' Περιφερειακές Υπηρεσίες. 

1) Περ/κές Δ/νσεις, Υπηρεσίες Νομού, Τοπικές Υπηρεσίες Γραφεία 
Εργασίας: Γραφεία Επαγ/κής αποκατάστασης αναπήρων Βόλου και 
θεσ/νίκης και Γραφείο Εργασίας Στελεχών Επιχ/σεων. Ως Προϊστά¬ 
μενοι τοποθετούνται υπάλληλοι του Κλάδου ΠΕ Διοικητικού - Οικονο¬ 
μικού, ή ΤΕ Διοικητικού - Λογιστικού ή ΔΕ Διοικητικού - Λογιστικού. 
Στο Πρότυπο Κέντρο Επαγ/κού Προσανατολισμού και στο τμήμα 
Επαγγελματικού Προσανατολισμού Περ/κών Δ/νσεων μπορεί να 
τοποθετείται ως προϊστάμενος και υπάλληλος των κλάδων ΠΕ Συμβού¬ 


λων Επαγγελματικού Προσανατολισμού ή ΤΕ Συμβούλων Επαγ/κού 
Προσανατολισμού, & ΔΕ Επιμελητών Επαγ/κού Προσανατολισμού. 
Στα Γραφεία Επαγ/κής αποκατάστασης αναπήρων Βόλου και Θεσ/ 
νίκης και στο Γραφείο Εργασίας Στελεχών Επιχ/σεων μπορεί να τοπο¬ 
θετείται ως προϊστάμενος και υπάλληλος του Κλάδου ΤΕ Κοινωνικής 
Εργασίας. 

2) Εκπαιδευτικές Μονάδες: (ΚΕΤΕΚ, Κέντρα Μαθητείας, Κέντρα 
Τεχνολογικής Εκαπίδευσης και Εφαρμογών, Σχολές Μαθητείας Σχο¬ 
λές ΤΕΚ). 

Προϊστάμενος Εκπαιδευτικής Μονάδας: Εκπαιδευτικός των κλάδων 
ΠΕ ή ΤΕ ή ΠΕ Μηχανικών. Όπου λειτουργεί τμήμα Διοικητικών Υπη¬ 
ρεσιών (γραμματεία) ως προϊστάμενος του τμήματος τοποθετείται 
υπάλληλος των Κλάδων ΠΕ Διοικητικού - Οικονομικού ή ΤΕ Διοικητι¬ 
κού - Λογιστικού ή ΔΕ Διοικητικού - Λογιστικού. Όπου λειτουργεί 
τμήμα Εκπαίδευσης, Εκπαιδευτικός Κλάδων ΠΕ ή ΤΕ. 

3) Μαθητικές Εστίες. 

Προϊστάμενος Μαθητικής Εστίας: Υπάλληλος των κλάδων ΠΕ Διοι¬ 
κητικού Οικονομικού ή ΤΕ Διοικητικού - Λογιστικού ή ΔΕ Διοικητικού - 
Λογιστικού ή ΤΕ Κοινωνικής Εργασίας ή ΤΕ Νοσηλευτικής ή ΔΕ Βοη¬ 
θών Νοσοκόμων ή Εκπαιδευτικοί Κλάδων ΠΕ ή ΤΕ. 

Γ. Στις υπηρεσίες του Οργανισμού στις οποίες μπορεί ως προϊστάμε¬ 
νος να τοποθετείται υπάλληλος των Κλάδων ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού, μπορεί να τοποθετείται και υπάλ¬ 
ληλος των Κλάδων ΠΕ ή ΤΕ Διοικητικών Καθηκόντων. 

Η απόφαση αυτή να δημοσιευθεί να δημοσιευθεί στην Εφημερίδα της Κυ- 
βερνήσεως. 

Αθήνα, 5 Ιανουάριου 1990 
οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΝΙΚ. ΘΕΜΕΛΗΣ ΑΠΟΣΤ. ΚΑΚΛΑΜΑΝΗΣ 

(3) 

Επιχορήγηση νέων ελευθέρων επαγγελματιών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων», όπως συμπληρώθηκε με 
το άρθρο 8 του Ν. 1545/85 «Εθνικό Σύστημα Προστασίας από την 
ανεργία καΓ άλλες διατάξεις» και τροποποιήθηκε με το άρθρο 6 του Ν. 
1836/89 «Προώθηση της απασχόλησης και της επαγγελματικής κα¬ 
τάρτισης και άλλες διατάξεις». 

£. Το Π.Δ. αριθμ. 245/86 (ΦΕΚ 117/Α/29.7.86) «Επέκταση της 
ισχύος του άρθρου 29 του Ν. 1262/82». 

3. Γνώμη του Διοικητικού Συμβουλίου του Οργανισμού Απασχόλη¬ 
σης Εργατικού Δυναμικού (έγγραφο του ΟΑΕΔ 131794/ 
18.12.1989), αποφασίζουμε: 

1. Καταρτίζουμε δύο προγράμματα επιχορήγησης νέων ελευθέρων 
επαγγελματιών: 

Λ. Πρόγραμμα για την επιχορήγηση (2.600) δύο χιλιάδων εξακο- 
σίων νέων ελεύθερων επαγγελματιών ηλικίας 18 έως 25 ετών (Πρό¬ 
γραμμα Λ). 

Β. Πρόγραμμα για την επιχορήγηση (3.700) τριών χιλιάδων επτα¬ 
κοσίων νέων ελεύθερων επαγγελματιών ηλικίας άνω :ων 25 ετών συ¬ 
μπληρωμένων έως 50 ετών (Πρόγραμμα Β’). 

2. Το συνολικό ποσό της επιχορήγησης για κάθε ελεύθερο επαγγελ- 

ματία που υπάγεται στα προγράμματα, καθορίζεται σε τετρακόσιες χιλ. 
(400.000) δρχ. για τον μεταποιητικό τομέα και με τριακόσιες χιλιάδς 
(300.000) δρχ. για τους τομείς: α) παροχής υπηρεσιών και β) εμπο¬ 
ρίου. . 

Από το ποσό αυτό οι εκατόν πενήντα χιλιάδες (150.000) δρχ. προ¬ 
καταβάλλονται στον ελεύθερο επαγγελματία μετά την έκδοση της σχε¬ 
τικής εγκριτικής απόφασης του αρμόδιου οργάνου. Το ι υπόλοιπο ποσό 
καταβάλλεται σε πέντε (5) δίμηνες δόσεις των πενήντα χιλ. (50.000) 
δρχ. για όσους επιχορηγούνται με τετρακόσιες χιλιάδες (400.000) 
δρχ., ενώ για όσους επιχορηγούνται με τριακόσιες χιλιάδες (300.000) 
δρχ., το υπόλοιπο ποσό θα τους καταβάλλεται σε πέντε (5) δίμηνες δό¬ 
σεις των τριάντα χιλ. (30.000) δρχ. 

3. Το συνολικό ποσό επιχορήγησης για κάθε ελεύθερο επαγγελματία 
προστατευόμενο άτομο του α’ εδάφιου της παραγράφου 4 του άρθρου 1 
του Ν. 1648/86 (ΦΕΚ 14/Α) καθορίζεται σε πεντακόσιες χιλιάδες 

(500.000) δρχ. για τον μεταποιητικό τομέα και σε τετρακόσιες χιλιά¬ 
δες (400.000) δρχ. για τους τομείς: α) παροχής υπηρεσιών και β) 
εμπορίου. Επίσης η προκαταβολή για τα ανωτέρω πρόσωπα καθορίζε¬ 
ται ίση προς διακόσιες πενήντα χιλιάδες (250.000) δρχ. και για τις δύο 
κατηγορίες προγραμμάτων. 

4. Η διάρκεια της επιχορήγησης για κάθε ελεύθερο επαγγελματία, 
που υπάγεται στα προγράμματα αυτά, καθορίζεται σε δωδεκάμηνο χρο¬ 
νικό διάστημα από την ημερομηνία έκδοης της σχετικής εγκριτικής 
απόφασης. 

5. Βασική προϋπόθεση υπαγωγής στα προγράμματα αυτά είναι η 
έναρξη επιτηδεύματος να έχει γίνει από την 1η Σεπτεμβρίου 1989 και 
έπειτα, αποδεικνυομένου τούτου με προσκόμιση βεβαίωσης της αρμό¬ 
διας Οικον. Εφορίας. 

6. Δεν είναι δυνατή η υπαγωγή στα προγράμματα αυτά: 
α) των εξής ελεύθερων επαγγελματιών: 

ιατρών, οδοντίατρων, κτηνίατρων, φαρμακοποιών, φυσιοθεραπευ¬ 
τών, βιολόγων, ψυχολόγων, μαιών, δικηγόρων, δικολάβων, συμβο¬ 
λαιογράφων, άμισθων υποθηκοφυλάκων, δικαστικών επιμελητών, αρ¬ 
χιτεκτόνων, μηχανικών, υπομηχανικών, τοπογράφων, χημικών, διερ¬ 
μηνέων, ξεναγών, μεσιτών, εκτελωνιστών, εφόσον δημιουργούν επιχεί¬ 
ρηση παροχής υπηρεσιών συναφή με την ειδικότητά τους. 

β) των εργολάβων δομικών εργασιών, πλην των ηλεκτρολόγων 
εγκαταστατών, υδραυλικών εγκαταστατών, τοποθετητών μαρμάρων 
και πλακιδίων. 

γ) των επιχειρήσεων που λειτουργούν εντός της μονίμου κατοικίας 
του επαγγελματία. 

δ) των πλανοδίων επιχειρήσεων (π.χ. πλασιέ, γυρολόγοι κ.α.) και 
επιχειρήσεων μεταφορών, διανομών, χωματουργικών εργασιών. 

ε) Επιχειρήσεων που έχουν οποία δήποτε σχέση με την πολιτική (π.Χ. 
ραδιοσταθμοί, εφημερίδες κ.τ.λ.). 

στ) Των επιχειρήσεων που πρακτορεύουν λαχεία ή ΠΡΟ-ΠΟ, καθώς 
και επιχειρήσεων που έχουν σχέση με τα τυχερά, ψυχαγωγικά, ηλε¬ 
κτρονικά παιχνίδια. 

ζ) Των πρατηρίων υγρών καυσίμων, πλυντηρίων, λιπαντηρίων αυτο¬ 
κινήτων, περιπτέρων και γραφείων τελετών. 

η) Των επιχειρήσεων που δεν λειτουργούν σε όλη τη διάρκεια του 
έτους. 

θ) Των Ανωνύμων Εταιρειών και Εταιρειών Περιωρισμένης Ευθύ¬ 
νης. 

ι) Των επιχειρήσεων του πρωτογενούς τομέα, εκτός των αναφερομέ- 
νων σε δραστηριότητες οστρακοτροφίες, ιχθυοκαλλιέργειας, σηροτρο¬ 
φίας, τυροκομίας, εκτροφής σαλιγκαριών, θερμοκηπίων, αποκλειομέ- 
νης όμως της εκμετάλλευσης γης, εκτροφής ζώων και ανοικτής παρά¬ 
κτιας αλιείας. 

ια) Των φροντιστηρίων γενικά, των ιδιωτικών εκπαιδευτικών ιδρυ¬ 
μάτων, των εργαστηρίων ή κέντρων ελευθέρων σπουδών και των σχο¬ 
λών χορού. 

ιβ) Των επιχειρήσεων καθαρισμού κτιρίων, τζαμιών, πλοίων, ή εξυ- 
πηρετήσεως δημοσίων ή ιδιωτικών χώρων. 

ιγ) Των επιχειρήσεων εκείνων που λειτουργούν πρόσφατα, αλλά λεΐτ 
τουργούσε στον ίδιο χώρο από άλλον επαγγελματία επιχείρηση με το 
ίδιο αντικείμενό εργασιών μέσα στο τελευταίο εξάμηνο πριν από την 
έναρξη επιτηδεύματος του νέου επαγγελματία. 

ιδ) Των επιχειρήσεων εκείνων που λειτουργούν πρόσφατα, αλλά λει¬ 
τουργούσαν μέσα στην τελευταία διετία πριν από την έναρξη επιτηδεύ¬ 
ματος του νέου επαγγελματία από συγγενείς α' βαθμού ή από τον ή την 
σύζυγο, έστω και αν μεταφέρθηκαν. 

ιε) Των κέντρων διασκέδασης, δισκοθηκών, λεσχών, πάμπ, μπαρ, 
πιάνο - μπαρ, καφωδείων, καφενείων, καφετεριών. 

ιστ) Των επαγγελματιών που η επιχείρησή τους έχει το ίδιο αντικεί¬ 
μενο εργασιών ή έχει άμεση σχέση με τη επιχείρηση του ή της συζύγου 
των. 

7. Σε περίπτωση υποβολής αίτησης νέων συνεταιρισμών του δευτε¬ 
ρογενή και του τριτογενή τομέα απασχόλησης είναι δυνατή η επιχορή¬ 
γηση κατ’ανώτατο όριο σε δώδεκα (12) από τους συνεταιριστές και σε 
δέκα πέντε (15) όταν πρόκειται για γυναικείο Συνεταιρισμό, κατά την 
κρίση του οργάνου που θα αποφασίζει την υπαγωγή ή όχι στο πρό¬ 
γραμμα επιχορήγησης, ανάλογα με τος είδος της επιχείρησης και τις 
ανάγκες της αγοράς εργασίας κάθε περιοχής και με την προϋπόθεση ότι 
ο Συνεταιρισμός έκανε έναρξη άσκησης επιτηδεύματος στην Οικον. 
Εφορία και λειτουργίας του από την 1.9.89 και έπείται. 

8. Σε περίπτωση υποβολή αίτησης νέας ομόρρυθμης Εταιρείας του 
δευτερογενή και του τριτογενή τομέα, είναι δυνατή η επιχορήγηση κατ’ 
ανώτατο όριο σε τρεις (3) από τους συνεταίρους κατά την κρίση του ορ¬ 


γάνου, που θα αποφασίζει την υπαγωγή ή όχι στο πρόγραμμα επιχορή¬ 
γησης ανάλογα με το είδος της επιχείρησης και τις ανάγκες της αγοράς 
εργασίας κάθε περιοχής. 

Σε περίπτωση υποβολής αίτησης νέας ετερόρρυθμης Εταιρείας είναι 
δυνατή η επιχορήγηση κατ’ ανώτατο όριο σε τρεις (3) απ’ τους ομόρ- 
ρυθμους εταίρους. Δεν επιχορηγούνται οι ετερόρρυθμοι εταίροι. 

Απαραίτητη προϋπόθεση στις ανωτέρω περιπτώσεις, είναι η λειτουρ¬ 
γία και η έναρξη άσκησης επιτηδεύματος στην Οικον. Εφορία να έχει γί¬ 
νει από την 1.9.89 και έπειτα. 

9. Απαραίτητες προϋποθέσεις για την υπαγωγή στα προγράμματα 
αυτά είναι: 

α) Να πρόκειται για νέο επαγγελματία, ήτοι να μην είχε επιχζείρηση 
μέσα στην τελευταία διετία πριν από την ημερομηνία υποβολής της αί¬ 
τησης υπαγωγής τους στο παρόν πρόγραμμα επιχορήγησης. 

β) Να έχουν οι ενδιαφερόμενοι την Ελληνική η Κυπριακή υπηκοό¬ 
τητα ή την υπηκοότητα κράτους - μέλους της ΕΟΚ και να απασχολού¬ 
νται νόμιμα στην Ελλάδα ή να είναι Έλληνες ομογενείς που έχουν έλθει 
από την αλλοδαπή. 

γ) Η επιχείρηση να είναι νέα, ανεξάρτητη, μικρή, με κεφάλαιο που 
δεν θα υπερβαίνει το ποσό των (10.000.000) δέκα εκατομμυρίων δρχ. 
περίπου, με συνολικό αριθμό απασχολουμένων ατόμων κάτων των δέκα 
(10) κατά την υπαγωγή στο πρόγραμμα και να εδρεύει και να λειτουρ¬ 
γεί στην Ελλάδα. 

δ) Τα ενδιαφερόμενα να υπαχθούν στα προγράμματα αυτά άτομα να 
απασχολούνται μεπλήρη και αποκλειστική απασχόληση. 

ε) Να είναι το οικογενειακό εισόδημα των εγγάμων ή το ατομικό των 
αγάμων μικρότερο των πέντε (5) εκατομμυρίων δρχ. ή δυόμισυ (2,5) 
εκατομμυρίων δρχ. αντίστοιχα. 

στ) Να διαθέτουν κεφάλαιο τουλάχιστον ίσο με το ποσό της επιχορή¬ 
γησης υπό μοφή εξοπλισμού, υ χ ικ ώ ν κ.λπ. 

ζ) Οι κάτω των 25 ετών άρρενες να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις. Εξαιρούνται της 
παραγράφου αυτής οι έγγαμοι, εφόσον η σύζυγος δεν εργάζεται. 

10. Για να υπαχθεί στα προγράμματα αυτά ένας ελεύθερος επαγγελ- 
ματίας πρέπει να υποβάλλει στην πλησιέστερη στην ^επιχείρησή του 
Υπηρεσία του ΟΑΕΔ τα εξής δικαιολογητικά: 

α) Έντυπη αίτηση - δήλωση που θα περιέχει τα πλήρη στοιχεία της 
υπό ίδρυση επιχείρησης και του επαγγελματικού υπεύθυνου. 

β) Βεβαίωση της αρμόδιας Οικον. Εφορίας για έναρξη επιτηδεύμα¬ 
τος. 

γ) Εκκαθαριστικό σημείωμα της αρμόδιας Οικον. Εφορίας, όσον 
αφορά το εισόδημα του προηγούμενου Οικον. Έτους. 

δ) Ειδικό έντυπο ερωτηματολόγιο της Δ/νσης Απασχόλησης. 

ε) Υπεύθυνη δήλωση του άρθ. 8 του Ν. 1599/86, ότι ο ενδιαφερόμε¬ 
νος αποδέχεται όλους τους όρους του προγράμματος, ότι η είσπρξη της 
επιχορήγησης θα διατεθεί για τις ανάγκες της επιχείρησης και ότι σε 
περίπτωση που διαπιστωθεί ότι δεν τηρεί τους όρους του προγράμμα¬ 
τος, υποχρεούται στην επιστροφή του αναλογούντος ποσού των χρημά¬ 
των. 

Στην ίδια υπεύθυνη δήλωση και στην περίπτωση βέβαια που δεν προ¬ 
σκομίζεται το εκκαθαριστικό σημείωμα της Εφορίας, ο ενδιαφερόμενος 
θα δηλώνει ποιο είναι το προσωπικό ή οικογενειακό εισόδημα του προη¬ 
γούμενου Οικον. έτους. 

στ) Εφόσον απαιτούνται ειδικές γνώσεις για την ειδικρτητα του επαγ¬ 
γελματία θα πρέπει να διαπιστώνεται εάν ο απών έχει τα ανάλογα τυ¬ 
πικά ή ουσιαστικά προσόντα (π.χ. πτυχίο, βεβαίωση προϋπηρεσίας ή 
άλλο αποδεικτικό στοιχείο). 

ζ) Εφόσον οι άνεργοι είναι 18-25 ετών και άρρενες θα προσκομίζουν 
πιστοποιητικό στρατολογίας τύπου Α' ή θεωρημένη φωτοτυπία της ανά¬ 
λογης σελίδας του στρατιωτικού τους βιβλιαρίου. 

11. Για την ύπαρξη των προϋποθέσεων υπαγωγής στο πρόγραμμα 
αποφασίζουν οι κατά τόπους Διευθυντές Υ.Ν. ή Προϊστάμενοι των Τ.Υ. 
ή Γ.Ε. του ΟΑΕΔ. 

Σε περίπτωσή έκδοσης απορριπτικής απόφασης και άσκησης ένστα¬ 
σης αποφαίνεται ο Περ/κός Δ/ντής και τέλος σε περίπτωση ένστασης 
κατά της απόφασης του Περ/κού Δ/ντή επιλαμβάνεται το Δ.Σ. Οι εν¬ 
στάσεις ασκούνται μέσα σε δέκα πέντε (15) ημερολογιακές ημέρες από 
την κοινοποίηση κάθε απόφασης. 

12. Για την καταβολή της επιχορήγησης ο ελεύθερος επαγγελματίας 
θα υποβάλλει στην Υπηρεσία του ΟΑΕΔ της περιοχής του αίτηση για 
την προκαταβολή της. 

13. Ανά δίμηνο θα προσκομίζεται για την είσπραξη των επί μέρους 
ποσών ένα τουλάχιστον από τα παρακάτω δικαιολογητικά: 

Δελτίο παροχής Υπηρεσιών θεωρημένο από την Εφορία, ή τιμολόγια 

πώλησης ή αγοράς ή οποιοδήποτε άλλο στοιχείο επίσημο που αποδει- 
κνύει τη λειτουργία της επιχείρησης. 

14. Η αρμόδια Υπηρεσία του ΟΑΕΔ υποχρεοϋται μετά από επιτόπιο 
έλεγχο τουλάχιστον μία φορά το εξάμηνο να συντάσσει έκθεση λειτουρ¬ 
γίας της επιχείρησης. 

15. Για οποιαδήποτε αλλαγή στη μορφή, λειτουργία, επωνυμία, εί¬ 
δος, διεύθνση κλπ. της επιχείρησης ο ελεύθερος επαγγελματίας ή ο εκ¬ 
πρόσωπος της επιχείρησης υποχρεοϋται να ενημερώσει εγγράφως την 
αρμόδια Υπηρεσία του ΟΑΕΔ. 

16. Η αξίωση για είσπραξη της επιχορήγησης παραγράφεται μετά 
την παρέλευση τριμήνου: 

α) Από την έκδοση της σχετικής εγκριτικής απόφασης του αρμόδιου 
οργάνου για την προκαταβολή και 

β) Από την ημερομηνία καταβολής των επί μέρους δόσεων. 

17. Οποιαδήποτε διαφορά προκόψει μεταξύ των ενδιαφερομένων και 
του ΟΑΕΔ θ επιλύεται με απόφαση του περ/κού Δ/ντή μετά από εισή¬ 
γηση του Δ/ντή Υ.Ν. ή Προϊσταμένου Τ.Υ. ή Γρ. Εργασίας. 

Σε περίπτωση εμπρόθεσμης άσκησης ένστασης μέσα οε (15) δέκα πέ¬ 
ντε ημερολογιακές ημέρες από την κοινοποίηση στον ενδιαφερόμενο φο¬ 
ρέα της απόφασης του Περ/κού Δ/ντή η διαφορά θα επιλύεται από το 
Δ.Σ. του ΟΑΕΔ μετά από εισήγηση της Δ/νσης Απασχόλησης. 

18. Σε περίπτωση παράβασης των όρων της απόφασης αυτής θα 
εφαρμόζονται οι διατάξεις των παρ. 7 και 8 του άρθρου 29 του Ν. 
1262/82, όπως συμπληρώθηκε με τον Ν. 1836/89. 

Ειδικότερα, ο κατά τόπον αρμόδιος Διευθυντής ΥΝ ή Προϊστάμενος 
ΤΥ ή Γρ. Εργασίας του Οργανισμού μετά γνώμη της Συμβουλευτικής 
Επιτροπής και αφού λάβει υπόψη του τις απόψεις του επαγγελματία ει- 
σηγείται στον περ/κό Διευθυντή την διακοπή η μη της επιχορήγησης 
και την αναζήτηση του αναλογούντος ποσού επιχορήγησης, που έχει 
λάβει από τον ΟΑΕΔ και που αντιστοιχεί στο υπόλοιπο χρονικό διά¬ 
στημα του συνολικού χρόνου απασχόλησης. 

Ο Περ/κός Δ/ντής αποφαίνεται με αιτιολογημένη απόφασή του την 
διακοπή ή μη της επιχορήγησης. 

Κατά της τελευταίας αυτής απόφασης επιτρέπεται προσφυγή εντός 
δέκα πέντε (15) ημερολογιακών ημερών από της κοινοποίησης της και 
επί της οποίας θα επιλαμβάνεται το Δ.Σ. του Οργανισμού μετά από ει- 
σήγηση της Δ/νσης Απασχόλησης. 

Εφόσον ο επαγγελματίας δεν επιστρέψει εμπρόθεσμα το αναλογούν 
ποσό που του αναζητείται, συντάσσεται από το Δ.Σ. του οργανισμούς 
Πράξη βεβαίωσης και αποστέλλεται στο αρμόδιο Δημόσιο Ταμείο για 
βεβαίωση και είσπραξή του. 

19. Η απόφαση υπαγωγής του επαγγελματία στο πρόγραμμα επιχο- 
ρήγησης θα ανακαλείται μετά από απόφαση του Διευθυντή της Υ.Ν. ή 
προϊσταμένου της Τ.Υ. η Γρ. Εργ. του οργανισμού, εφόσον διαπιστωθεί 
πριν την καταβολή της προκαταβολής ότι δεν τηρήθηκαν οι όροι του 
προγράμματος. 

20. Διαφορές μεταξύ ενδιαφερομένων και του ΟΑΕΔ από παρελθό¬ 
ντα προγράμματα θα επιλύονται με τις προϋποθέσεις και τον τρόπο δια¬ 
δικασίας όπως ορίζονται από την Υπουργική Απόφαση του κάθε προ¬ 
γράμματος στο οποίο έχει υπαχθεί ο επαγγελματίας και όχι σύμφωνα 
με τις ρυθμίσεις του παρόντος προγράμματος. 

21. Τα ανωτέρω προγράμματα λήγουν την 31η Δεκεμβρίου 1990 
με τελευταία ημέρα υποβολής αιτήσεων την 16η Νοεμβρίου 1990. 

Σε περίπτωση πληρώσεως των προβλεπομένων για κάθε πρόγραμμα 
θέσεων πριν από την ανωτέρω ημερομηνία το Δ.Σ. του ΟΑΕΔ μπορεί να 
καθορίσει ενωρίτερα ημερομηνία λήξης των προγραμμάτων αυτών. 

22. Ειδική περίπτωση υπαγωγής στα προγράμματα: 

Είναι αδύνατη η υπαγωγή στα προγράμματα της παρούσας απόφα¬ 
σης και των ενδιαφερομένων εκείνων που έχουν υποβάλει σχετικές αιτή¬ 
σεις μέχρι 20 Νοεμβρίου 1989 στις κατά τόπο αρμόδιες Υπηρεσίες, 
εφόσον αυτό αποδεικνύεται από τον αριθμό πρωτοκόλλου των υπηρε¬ 
σιών αυτών που έχει τεθεί επί των αιτήσεων και δεν έχουν μέχρι 31 Δε¬ 
κεμβρίου 1989 εκδοθεί σχετικές αποφάσεις του Δ.Σ. Οι αιτήσεις όμως 
αυτές πρέπει να έχουν σταλεί από τις υπηρεσίες στη Δ/νση Α5 της Διοί¬ 
κησης το αργότερο μέχρι 31/12/1989. 

Ειδικά σ’ αυτή την περίπτωση το Δ.Σ. μπορεί να αποφασίσει το αργό¬ 
τερο μέχρι 28/2/90 την υπαγωγή ή όχι των περιπτώσεων αυτών στα 
προγράμματα της παρούσας απόφασης έχοντας όμως υπόψη τις προϋ¬ 
ποθέσεις και το ποσό της επιχορήγησης της προηγούμενης με αριθμό 
32734/12.12.1988 απόφασης του Υπουργού Εργασίας. 

23. Ως ημερομηνία έναρξης της παρούσας ορίζεται η 2/1/ 
1990. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιανουάριου 1990 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
- - 

Αριθ. 32413 (4) 

Επιχορήγηση εργοδοτών για τη δημιουργία νέων θέσεων εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1- τις διατάξεις του άρθρου 29 του Ν. 1262/82 «Για την παροχή κι¬ 
νήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων», όπως συμπληρώθηκε με 
το άρθρο 8 παρ. του Ν. 1545/85 «Εθνικό Σύστημα Προστασίας από 
την ανεργία και άλλες διατάξεις» και τροποποιήθηκε με το άρθρο 6 του 
Ν. 1836/89 «Προώθηση της-απασχόλησης και της επαγγελματικής 
κατάρτισης και άλλες διατάξεις». . 

2. Γνώμη του Διοικητικού Συμβουλίου του Οργανισμού Απασχόλη¬ 
σης Εργατικού Δυναμικού (έγγραφο ΟΑΕΔ 131832/19.12.89), απο¬ 
φασίζουμε: 

1. Καταρτίζουμε δύο προγράμματα επιχορήγησης ιδιωτικών επιχει¬ 
ρήσεων, Οργανισμών και επιχειρήσεων, Τοπικής Αυτοδιοίκησης και 
Κοινής Ωφέλειας, Συνεταιρισμών, Επαγγελματικών Σωματείων και 
Ενώσεων αυτών, Σωματείων και γενικά εργοδοτών για τη δημιουργία 
νέων θέσεων εργασίας ως εξής: 

Α. Πρόγραμμα για τη δημιουργία εννέα (9.000) χιλιάδων νέων θέ¬ 
σεων εργασίας για απασχόληση ατόμων ηλικίας 18-25 ετών (πρό¬ 
γραμμα Α) και 

Β. Πρόγραμμα για τη δημιουργία έντεκα (11.000) χιλιάδων νέων 
θέσεων εργασίας για απασχόληση ατόμων ηλικίας άνω των 25 ετών 
συμπληρωμένων έως 60 ετών (πρόγραμμα Β). 

2. Στα παραπάνω προγράμματα δεν περιλαμβάνονται κρατικοί φο¬ 
ρείς ανεξάρτητα από το καθεστώς δημοσίου, ιδιωτικού ή μικτού δικαίου 
που τους διέπει, όπως αναφέρονται στην παρ. 6 του άρθρ. 1 του Ν. 
1256/82. 

Από τους παραπάνω φορείς εξαιρούνται και δύνανται να επιχορηγη¬ 
θούν οι εταιρείες στις οποίες συμμετέχουν οι φορείς αυτοί και οι οποίες 
εταιρείς έχουν νομική μορφή Α.Ε., ΑΕΒΕ και ΕΠΕ, λειτουργούν με κα¬ 
νόνες του ελεύθερου ανταγωνισμού και δεν έχουν μονοπωλιακό προνό¬ 
μιο. 

Προκειμένου να εγκριθεί η υπαγωγή των ανωτέρω εταιρειών στο 
πρόγραμμα θα ζητείται και η γνώμη του φορέα που κατέχει την πλειο- 
ψηφία των μετόχων. 

Επίσης δεν περιλαμβάνονται όλες γενικά οι Τράπεζες, οι ΕΠΑΕ, οι 
πολιτικές οργανώσεις και κόμματα, οι εποχιακές επιχ/σεις, οι οίκοι ευ¬ 
γηρίας, οι επιχ/σεις καθορισμού κτιρίων, τζαμιών, πλοίων ή χώρων, οι 
επιχ/σεις εξυπηρέτησης δημόσιων ή ιδιωτικών χώρων (κυλικεία 
κ.τ.λ.), τα νυχτερινά μπαρ, τα κέντρα διασκέδασης, τα πιάνο μπαρ, τα 
καφωδεία, τα αναψυκτήρια, οι δισκοθήκες, οι Λέσχες, οι επιχ/σεις που 
πρακτορεύουν λαχεία ή ΠΡΟ - ΠΟ καθώς και επιχ/σεις που έχουν 
σχέση με τα τυχερά ή ψυχαγωγικά (ηλεκτρονικά) παιχνίδια, τα εστιατό¬ 
ρια, οι ταβέρνες - ψησταριές, τα ΓΑ5Τ - ΓΟΟΠ,, σουβλατζίδικα και 
όλες οι επιχ/σεις που λειτουργούν αποκλειστικά και μόνο απογευματι¬ 
νές ή βραδινές ώρες. Επίσης τα ιδιωτικά εκπαιδευτήρια και φρονιστή- 
ρια, πλην των ιδιωτικών παιδικών σταθμών που λειτουργούν καθ’ όλη 
τη διάρκεια του έτους, τα εργαστήρια ή κέντρα ελευθέρων σπουδών, οι 
σχολές χορού, μουσικής, γυμναστικής, τα ινστιτούτα καλλονής, τα γυ¬ 
μναστήρια, τα ΫΙΟΕΟ - €ΓϋΒ και τα Γραφεία Τελετών, πρατήρια βεν¬ 
ζίνης, κρεοπωλεία - οπωροπωλεία, παντοπωλεία και ιχθυοπωλεία. 

Ακόμη δεν περιλαμβάνονται οι εργολήπτες Δημοσίων Έργων, οι ερ¬ 
γολάβοι οικοδομικών, ηλεκτρολογικών, υδραυλικών, ξυλουργικών και 
συναφών εργασιών, οι εργολάβοι χωματουργικών εργασιών, εφόσον 
όμως το προσωπικό τους δεν απασχολείται μόνιμα στο χώρο εγκατά¬ 
στασης της επιχ/σης. 

3. Το ποσό της επιχορήγησης για κάθε προσλαμβανόμενο άτομο,.κα¬ 
θορίζεται ως εξής: 

Α. 1500 δρχ. για άνδρες και γυναίκες που προσλαμβάνονται από 
επιχ/σεις όπως αναφέρονται στην παράγραφο 1 εφόσον είναι ηλικίας 25 
- 60 ετών. 

Β. 1700 δρχ. για άνδρες και γυναίκες εφόσον είναι ηλικίας 18-25 
ετών. 

Βα. 1.700 δρχ. για άνδρες και γυναίκες ηλικίας 18-60 ετών, εφόσον 
παλιννόστησαν στην Ελλάδα, μετά από διετή απασχόλησή τους στην αλ- 

λοδαπή και εγκαταστάθηκαν στη χώρα μέσα στην τελευταία διετία από 
την ημερομηνία που προσλαμβάνονται. 

Ββ. 1.700 δρχ. για άνδρες και γυναίκες ηλικίας 18-60 ετών εφό¬ 
σον προσλαμβάνονται από επιχειρήσεις που λειτουργούν στην περιοχή 
Δ' του άρθρου 3 παρ. 1 του Ν. 1262/82, καθώς και στις ειδικές ζώνες 
που προβλέπονται από το άρθρο 3 παρ. 3 του Ν. 1262/82 στις οποίες 
δίδονται τα κίνητρα της περιοχής Δ'. 

Γ. 2.100 6ρχ. μόνο για γυναίκες ηλικίας 18 - 60 ετών που προσ¬ 
λαμβάνονται από όλες τις ανωτέρω επιχειρήσεις στις παρακάτω ειδικό¬ 
τητες: Ηλεκτροτεχνίτες - εγκαταστάτες, Ηλεκτροτεχνίτες - Συντηρη¬ 
τές, Μηχανοτεχνίτες, Υδραυλικοί, Θερμουδραυλικοί, Γεωτρυπανί- 
στριες, Μάγειροι, Οδηγοί πάσης φύσεως οχημάτων, χειριστές ανυψωτι¬ 
κών μηχανημάτων (ΡΕΝΜ0Κ - ΙΑΒΚ), ανθοκόμοι - κηπουροί, τε¬ 
χνίτες φυτικής και ζωικής παραγωγής, τεχνολόλοι κτημάτων, τεχνίτες 
δασοποοΐας. 

Γα. 2.100 δρχ. μόνο για γυναίκες 18-60 ετών τεχνικών σχολών 
και σχολών Ταχύρρυθμης Επαγγελματικής Κατάρτισης του ΟΑΕΔ, 
που θα προσλαμβάνονται από επιχ/σεις προκειμένου να αποκτήσουν 
την προϋπηρεσία που αποτελεί προϋπόθεση της απόκτησης ασκήσεως 
επαγγέλματος (στις παραπάνω ειδικότητες του εδ. Γ.). 

Γβ. 2.100 δρχ. για άνδρες και γυναίκες ηλικίας 18-60 ετών εφό¬ 
σον είναι πτυχιούχοι ανώτερης και ανώτατης εκπαίδευσης και ο ενδια¬ 
φερόμενος φορέας προσκομίσει πέραν των αναφερομένων κατωτέρω δι- 
καιολογητικών και επίσημο αντίγραφο πτυχίου της Οικείας Σχολής του 
ενδιαφερομένου για πρόσληψη ατόμου. 

Γγ. 2.100 δρχ. για άνδρες και γυναίκες ηλικίας 18 - 60 ετών εφό¬ 
σον είναι παλιννοστούντες ομογενείς που διέπονται από τις διατάζεις του 
Ν. 1150/81 και της Κοινής Απόφασης των Υπουργών Εθνικής Οικο¬ 
νομίας - Εξωτερικών και Εργασίας αριθ. 31471/84, όπως τροποποιή¬ 
θηκε με την 31903/86 όμοια. 

Γδ. 2.100 δρχ. για άνδρες και γυναίκες ηλικίας 18 - 60 ετών που 
προσλαμβάνονται από γεωργικούς, κτηνοτροφικούς και γενικά Συν/ 
σμούς, εφόσον τα άτομα αυτά είναι κάτοχοι πτυχίου ειδικότητας στελε¬ 
χών γεωργικών Συν/σμών Σχολών Μαθητείας του ΟΑΕΔ και ο ενδια¬ 
φερόμενος φορέας προσκομίσει πέραν των άλλων αναφερομένων κατω¬ 
τέρω δικαιολογητικών επίσημο αντίγραφο πτυχίου της ειδικότητας αυ¬ 
τής. 

Γε. 2.100 δρχ. για άνδρες και γυναίκες ηλικίας 18-60 ετών, που 
είναι ποντιακής καταγωγής και προέρχονται από τη Σοβιετική Ένωση 
εφ’ όσον ο ενδιαφερόμενος φορέας προσκομίσει εκτός από τα κατωτέρω 
αναφερόμενα δικαιολογητικά και την άδεια παραμονής των μισθωτών 
που βάσει του προγράμματος θα προσλάβει. 

4. Η διάρκεια της επιχορήγησης για κάθε προσλαμβανόμενο άτομο 
που υπάγεται στα προγράμματα αυτά ορίζεται σε δωδεκάμηνο χρονικό 
διάστημα από την ημερομηνία της σχετικής εγκριτικής απόφασης. 

Είναι δυνατή κατ’ αξείρεση η υπαγωγή ατόμου στο πρόγραμμα εφό¬ 
σον η πρόσληψή του έγινε μέσα σε (15) ημερολογιακές ημέρες πριν από 
την ημερομηνία υποβολής της αίτησης και υπάρχουν όμως όλες οι 
προϋποθέσεις ένταξης της επιχ/σης σ’ αυτό. 

Στην περίπτωση όμως αυτή η έναρξη της επιχορήγησης θα υπολογί¬ 
ζεται από την ημερομηνία έκδοσης της σχετικής απόφασης η οποία και 
θα αποτελεί την ημερομηνία υπαγωγής της επιχείρησης στο πρό- 
γραμμα. 

Η επιχορήγηση θα υπολογίζεται για κάθε εργάσιμη ημέρα πλήρους 
απασχόλησης και μέχρι 25 ημέρες για μισθωτούς και 26 για ημερομί¬ 
σθιους κατά ανώτατο όριο για κάθε μήνα, εφόσον όμως υπάρχουν (15) 
τουλάχιστον ημερομίσθια το μήνα για κάθε επιχορηγούμενο εργαζό¬ 
μενο. 

Εφόσον προηγούμενο προσωπικό της επιχείρησης εργαζόταν με μει¬ 
ωμένη απασχόληση και εξακολουθεί να εφαρμόζεται το ίδιο καθεστώς 
απασχόλησής του και μετά την υπαγωγή της επιχείρησης στο πρό¬ 
γραμμα, στην περίπτωση αυτή θα συνεχίζεται κανονικά το πρόγραμμα. 

Σε αντίθετη όμως περίπτωση (πλήρους απασχόλησης του μη επιχο¬ 
ρηγούμενου προσωπικού) η επιχείρηση υποχρεούται να το απασχολεί 
τουλάχιστον για (15) ημερομίσθια κατά μήνα και για (18) δεκαοκτώ 
μήνες. 

Δεν θα διακόπτεται το πρόγραμμα στην περίπτωση που μισθωτός 
επιχείρησης (επιχορηγούμενος και μη) πραγματοποιήσει μόνο για τρεις 
(3) μήνες κάτω των (15) ημερομισθίων στο Ιδμηνο της δέσμευσης. 

5. Απαραίτητες προϋποθέσεις για την υπαγωγή στα προγράμματα 
αυτά είναι: 

α. Η μη καθ’ οιονδήποτε τρόπο λύση της εργασιακής σχέσης του προ¬ 
σωπικού επιχειρήσεων ή των υποκαταστημάτων τους κατά τη χρονική 
διάρκεια των τριών (3) μηνών που προηγούνται του μηνός υποβολής 


στην αρμόδια Υπηρεσία της σχετικής αίτησης, και μέχρι τη λήξη του 
18μηνου της δέσμευσης. 

β. Τα άτομα που θα προσληφθούν να έχουν γραφεί προηγουμένως 
στα μητρώα ανέργων των Γραφείων Απασχόλησης του ΟΑΕΔ που βρί¬ 
σκονται στην περιοχή του τόπου κατοικίας τους. 

γ. Να έχουν την ελληνική υπηκοότητα ή την υπηκοότητα κράτους - 
μέλους της ΕΟΚ ή την Κυπριακή Υπηκοότητα ή να είναι Έλληνες ομο¬ 
γενείς που έχουν έλθει από την αλλοδαπή και να απασχολούνται νόμιμα 
στην Ελλάδα, ή νά εμπίπτουν στο άρθρο 11 του ΚΑΝ/ΕΟΚ/1612/ 
68 . 

δ. Τα άτομα που θα προσληφθούν να έχουν υποδειχθεί κατά ποσοστό 
τουλάχιστον 50% από την αρμόδια υπηρεσία του ΟΑΕΔ, εφόσον υπάρ¬ 
χουν οι ζητούμενες ειδικότητες στο μητρώο ανέργων αυτής. 

Σε περίπτωση αδυναμίας υποδείξεως ανέργων από τον ΟΑΕΔ θα γί¬ 
νεται έλεγχος από τις αρμόδιες Υπηρεσίες του Οργανισμού στις επιχει¬ 
ρήσεις προκειμένου να διαπιστωθεί αν τελικά προσέλαβαν άτομα των ει¬ 
δικοτήτων που ζητούσαν. 

Παρέχεται η ευχέρεια να υπαχθούν στο πρόγραμμα επιχειρήσεις και 
γενικά εργοδότες που κατά την περίοδο των τριών (3) μηνών, που 
προηγούνται του μήνός υποβολής της αίτησης, απέλυσαν, μεν προσω¬ 
πικό, αλλά το αντικατέστησαν με ισάριθμες προσλήψεις εργαζομένων, ή 
αντικατέστησαν το προσωπικό που είχε αποχωρήσει οικειοθελώς. 

6. Δεν είναι δυνατόν να επιχορηγηθούν: 

α) ατομικές επιχειρήσεις (εργοδότες) για άτομα που είναι σύζυγοι 
τους ή συνδέονται μ’ αυτούς μα ά’ βαθμό συγγένειας (εξ αίματος ή αγχι¬ 
στείας). 

β) Ο.Ε., Ε.Ε., Α.Ε, και ΕΠΕ για τους ομορρύθμους εταίρους στις 
Ο.Ε. και Ε.Ε., για τα μέλη του Δ.Σ. στις Α.Ε., και για τους διαχειριστές 
που έχουν ετιρική μερίδα στις ΕΠΕ. 

γ) Οι σύζυγοι και συγγενείς α’ βαθμού (εξ αίματος ή αγχιστείας) των 
ομορρύθμων εταίρων στις Ο.Ε., Ε.Ε., των μελών του Δ.Σ. στις Α.Ε. και 
των διαχειριστών πού έχουν εταιρική μερίδα στις Ε.Π.Ε. 

δ) Οι Συν/σμοί για τα μέλη τους, εξαιρουμένων των αγροκτηνοτρο- 
φικών. 

7. Δεν είναι δυνατή η επιχορήγηση εργοδοτών: 

α) Γιά τα ίδια άτομα που έχουν ήδη επιχορηγηθεί κατά τα προηγού¬ 
μενα έτη 1987, 1988 και 1989. 

Είναι όμως δυνατή η επιχορήγηση για άτομο που επιχορηγήθηκε, 
αποχώρησε ή · απολύθηκε και επαναπροσελήφθηκε βάσει της ίδιας 
εγκριτικής απόφασης. 

β) Για άτομα των οποίων η σύμβαση ορισμένου χρόνου έληξε μέσα 
στο κρίσιμο τρίμηνο πριν την υποβολή της αίτησης και μετά την έγκριση 
υπαγωγής στο πρόγραμμα. 

8. Εργοδότες που υπαβάλλουν αίτηση για υπαγωγή τους στο παρόν 
πρόγραμμα δεσμεύονται και για το προσωπικό των υποκαταστημάτων 
τους. 

Δεν δεσμεύονται όμως για το προσωπικό άλλων επιχειρήσεων (με 
διαφορετικό αντικείμενο εργασιών και χώρο εγκατάστασης) στις οποίες 
μετέχουν καθ’ οιονδήποτε τρόπο, με την προϋπόθεση να μη μεταφέρεται 
προσωπικό από την μία επιχείρηση στην άλλη. 

9. Ο εργοδότης υποχρεούται να απασχολήσει τον νέο προσλαμβανό¬ 
μενο για δεκαοκτώ (18) τουλάχιστον μήνες από τους οποίους τους δώ¬ 
δεκα (12) πρώτους με επιδότηση και τους τελευταίους έξι (6) χωρίς επι¬ 
δότηση. 

Η συνέχιση της υπαγωγής στο πρόγραμμα διακόπτεται στην περί¬ 
πτωση που επιχείρηση ή το υποκατάστημά της απολύσει οποιονδήποτε 
εργαζόμενο, είτε νεοπροσλαμβανόμενο, είτε απασχολούμενο από πα- 
λαιότερα και εφόσον δεν τον αντικαταστήσει με άλλον εργαζόμενο το αρ¬ 
γότερο μέσα σε σαράντα πέντε (45) ημερολογιακές ημέρες. 

Την ίδια υποχρέωση έχει η επιχείρηση ή το υποκατάστημά της και 
στην περίπτωση οικειοθελώς αποχώρησης. 

Άτομα που προσλαμβάνονται σε αντικατάσταση των ανωτέρω εργα¬ 
ζομένων που υπάγονται στο πρόγραμμα, μπορούν να υπαχθούν για το 
υπόλοιπο χρονικό διάστημα του δωδεκάμηνου της επιχορήγησης χωρίς 
άλλη απόφαση του Δ/ντού του αρμόδιου Γραφείου, εφόσον είναι στην 
ίδια ομάδα ηλικιών του προγράμματος. 

Σε περίπτωση αντικατάστασης εργαζομένων, που υπάγονται στο 
πρόγραμμα από άτομα διαφορετικής ομάδας ηλικιών, είναι δυνατή η 
υπαγωγή των ατόμων αυτών στο πρόγραμμα για το υπόλοιπο χρονικό 
διάστημα του δωδεκαμήνου της επιχορήγησης μετά από σχετική από¬ 
φαση του Δ/ντή της αρμόδιας ΥΝ ή ΤΥ ή Γραφείου Εργασίας του 
ΟΑΕΔ. 

Επίσης με ίδια απόφαση των Δ/ντών ΥΝ, ΤΥ και Προϊσταμένων των 
Γ ραφείων Εργασίας θα τροποποιούνται και τα ποσά επιχορήγησης των 

επιχειρήσεων που θα υπαχθούν στα προγράμματα έτους 1990. 

Τα ποσά επιχορήγησης έτους 1989 δεν αναπροσαρμόζονται βάσει 
της παρούσας Υπουργικής Απόφασης. 

10. Εργοδότες δε δεσμεύονται από τις παραπάνω διατάξεις για 
άτομα που έχουν προσλάβει εντός της δίμηνης προθεσμίας από την 
έγκριση υπαγωγής τους στο πρόγραμμα καθώς και για τα άτομα που 
τυχόν προσλάβουν στο χρονικό διάστημα από την ημερομηνία κατάθε¬ 
σης της αίτησής τους και μέχρι την έκδοση της εγκριτικής απόφασης, 
εφόσον δηλώσουν εγγράφως ότι δεν επιθυμούν να τα υπαγάγουν στο 
πρόγραμμα. 

Επίσης δεν δεσμεύονται για άτομα που θα προσλάβουν μετά την πα¬ 
ρέλευση διμήνου από την ημερομηνία έκδοσης της εγκριτικής απόφα- 
σης. 

11. Η προθεσμία πλήρωσης των θέσεων που εγκρίνονται είναι δύο 
(2) μήνες το αργότερο από την ημερομηνία λήψης της σχετικής εγκριτι¬ 
κής απόφασης. 

Ειδικά για τις εγκριτικές αποφάσεις που θα εκδοθούν μετά την 1η 
Νοεμβρίου 1990 η ανωτέρω προθεσμία περιορίζεται μέχρι 31 Δεκεμ¬ 
βρίου 1990. Θέσεις που δεν πληρώθηκαν μέσα στις προθεσμίες αυτές 
θεωρούνται άκυρες, ως προς την επιχορήγηση έστω και αν καλύφθηκαν 
μεταγενέστερα. 

12. Για να υπαχθεί στα προγράμματα αυτά κάποια επιχ/ση ή εργο¬ 
δότης γενικά, πρέπει να υποβάλλει στην πλησιέστερη Υπηρεσία του 
ΟΑΕΔ τα εξής δικαιολογητικά: 

α) Έντυπη αίτηση που θα περιέχει την επωνυμία του, το αντικείμενο 
της οικονομικής δραστηριότητας και τον αριθμό των ατόμων που θα 
προσλάβει σύμφωνα με το πρόγραμμα. 

β) Αντίγραφο μισθοδοτικών καταστάσεων των τριών (3) μηνών που 
προηγούνται από το μήνα υποβολής της αίτησης του εργοδότη για την 
υπαγωγή του στο πρόγραμμα ή κατάσταση απόδοσης ασφαλιστικών ει¬ 
σφορών των μηνών εκείνων που προηγούνται της κρίσιμης περιόδου. 
Εξαιρούνται από την υποχρέωση αυτή οι νεοσύστατες επιχειρήσεις, οι 
Δήμοι, οι Κοινότητες, οι Δημοτικές και Κοινοτικές Επιχ/σεις. 

γ) Υπεύθυνη δήλωση Ν. 1599/86 ότι κατά το τρίμηνο που προηγεί¬ 
ται από την ημερομηνία υποβολής της αίτησης δεν λύθηκε η σχέση ερ¬ 
γασίας κανενός μισθωτού ή ότι τόσο αυτούς που αποχώρησαν οικειοθε- 
λώς, ή αυτούς που απέλυσε τους αντικατέστησε, ή δεν αντικατέστησε 
εκείνους που δεν είχε υποχρέωση από το πρόγραμμα να αντικαταστήσει, 
ότι έλαβε γνώση και αποδέχεται τους όρους του προγράμματος, καθώς 
και ότι οι αξιώσεις για καταβολή της επιχορήγησης ασκούνται εντός 
3μηνου από τον μήνα πραγματικής απασχόλησης των επιχορηγουμέ- 
νων μισθωτών. 

Εξαιρούνται από την υποχρέωση των εδ. (β) και (γ) οι Δήμοι, Κοινό¬ 
τητες, Δημοτικές και Κοινοτικές Επιχ/σεις. 

Για την ύπαρξη των προϋποθέσεων υπαγωγής των επιχ/σεων στις 
διατάξεις της Υπουργικής αυτής απόφασης κρίνουν οι κατά τόκους αρ¬ 
μόδιοι Δ/ντές ή Προϊστάμενοι των ΥΝ. ΤΥ και Γραφείων Εργασίας του 
ΟΑΕΔ. 

Σε περίπτωση απορριπτικής απόφασης είναι δυνατή η υποβολή έν¬ 
στασης από τον ενδιαφερόμενο φορέα εντός (15) ημερών από την ημερο¬ 
μηνία κοινοποιήσεώς της επί της οποίας θα επιλαμβάνεται ο Περ/κός 
Δ/ντής με απόφαση επαρκώς αιτιολογημένη. Σε περίπτωση άσκησης 
προσφυγής κατά της τελευταίας αυτής απόφασης εντός (15) ημερών 
από της κοινοποιήσεώς της στην επιχείρηση θα επιλαμβάνεται το Δ.Σ. 
του Οργανισμού. 

13. Η πρώτη επιχορήγηση θα καταβάλλεται στον εργοδότη μετά 
από δίμηνη τουλάχιστον απασχόληση του εργαζομένου. 

Στη συνέχεια και μέχρι τη λήξη του δωδεκάμηνου της επιχορήγησης 
θα καταβάλλεται κάθε μήνα, με την επιφύλαξη της κατωτέρω παρ. 15. 

14. Για την καταβολή της επιχορήγησης ο εργοδότης θα υποβάλλει 
στην Υπηρεσία του ΟΑΕΔ της περιοχής του τα εξής δικαιολογη- 
τικά: 

α) Έντυπη κατάσταση που θα περιλαμβάνει το ονοματεπώνυμο των 
προσληφθέντων βάσει του προγράμματος, τη χρονολογία γέννησης, την 
ειδικότητα, τη χρονολογία πρόσληψης, τα ημερομίσθια που πραγματο¬ 
ποιήθηκαν κατά μήνα, το ποσό ημερήσιας επιχορήγησης, το ποσό με το 
οποίο βαρύνεται ο ΟΑΕΔ σύμφωνα με το πρόγραμμα, το συνολικό ακα¬ 
θάριστο ποσό που δικαιούται ο εργαζόμενος και στη στήλη υπεύθυνης 
δήλωσης, τις υπογραφές των προσληφθέντων μισθωτών, ότι απασχολή¬ 
θηκαν και πληρώθηκαν το χρονικό διάστημα για το οποίο ζητείται η 
επιχορήγηση. 

Σε περίπτωση που δεν υπάρχει η ως άνω υπογραφή ατόμων, γιατί 
έχει διακοπεί η σχέση εργασίας τους με τον εργοδότη (απόλυση, οικειο- 
θελής αποχώρηση κ.λπ) θα λαμβάνεται ως αποδεικτικό στοιχείο απα¬ 


σχόλησης τους η κατάσταση μισθολογίου θεωρημένη από το ΙΚΑ και 
Υπεύθυνη Δήλωση Ν. 1599/86 του εργοδότη ότι απασχόλησε τα 
άτομα αυτά. 

β) Φωτοτυπημένα αντίγραφα των αναγγελιών πρόσληψης των εργα¬ 
ζομένων. 

Σε περίπτωση απώλειάς τους είναι δυνατόν ο εργοδότης να υποβάλ¬ 
λει Υπεύθυνη Δήλωση Ν. 1599/86 στην οποία θα αναγράφει τα στο- 
χεία των προσληφθέντων επιχορηγουμένων μισθωτών και την ημερο¬ 
μηνία πρόσληψής τους. 

γ) Βεβαίωση των οικείων φορέων κύριας και επικουρικής ασφάλισης, 
ότι καταβλήθηκαν (για το σύνολο του προσωπικού) οι ασφαλιστικές ει¬ 
σφορές για το χρονικό διάστημα που ζητείται Τ| επιχορήγηση. Η βεβαί¬ 
ωση αυτή μπορεί να αναγράφεται και επί της ίδιας ανωτέρω (α) κατά¬ 
στασης. Ειδικά για την πρώτη, επιχορήγηση, η ανωτέρω βεβαίωση 
μπορεί να αντικατασταθεί με υπεύθυνη δήλωση του Ν. 1599/86 του 
εργοδότη ότι θα καταβάλλει μέσα στις νόμιμες προθεσμίες τις ανάλογες 
εισφορές. 

Είναι δυνατή η καταβολή της επιχορήγησης και σε περίπτωση που οι 
ανωτέρω φορείς κοινωνικής ασφάλισης έχουν επιβάλλει στην επιχεί¬ 
ρηση πράξη εισφορών ή έχουν προβεί σε διακανονισμό της καταβολής 
των εισφορών αυτών, οπότε αρκεί η προσκόμιση της πράξης αυτής ή 
του διακανονισμού και θα εξετάζεται εάν ο εργοδότης κατά την στιγμή 
της υποβολής των δικαιολογητικών έχει εξοφλήσει τις ληξιπρόθεσμες 
δόσεις σύμφωνα με τον διακανονισμό μέχρι και τον τελευταίο μήνα για 
τον οποίο ζητά την επιχορήγηση. 

Σε εξαιρετικές περιπτώσεις κατά την απόλυτη κρίση του Προϊστάμε¬ 
νου της αρμόδιας ΥΝ, ΤΥ ή Γραφείου Εργασίας του ΟΑΕΔ και μόνο με 
την προσκόμιση υπεύθυνης δήλωσης του Ν. 1599/86 του εργοδότη ότι 
θα καταβάλλει εμπρόθεσμα τις εισφορές του, μπορεί να παραβλέπεται ο 
τελευταίος μήνας του 12μηνου της επιχορήγησης, για τον οποίο υπάρ¬ 
χει ακόμη η προθεσμία των τριάντα ημερών καταβολής των εισφορών 
στους οικείους ασφαλιστικούς φορείς. 

Η αρμόδια Υπηρεσία του ΟΑΕΔ μετά τον έλεγχο των δικαιολογητι- 
κών θα προβαίνει στην καταβολή της επιχορήγησης. 

15. Αξιώσεις εργοδοτών για είσπραξη επιχορήγησης για άτομα που 
θα υπαχθούν στα προγράμματα της απόφασης αυτής ασκούνται μέσα σε 
τρεις (3) το αργότερο μήνες, από το μήνα πραγματικής απασχόλησης 
των ατόμων αυτών. 

Σε εξαιρετικές περιπτώσεις είναι δυνατή κατά δύο (2) το ανώτερο μή¬ 
νες η επιμήκυνση της προθεσμίας αυτής μετά από αιτιολογημένη από¬ 
φαση του Προϊσταμένου της αρμόδιας Υπηρεσίας. 

Εφ’ όσον δεν τηρηθούν οι ανωτέρω προθεσμίες θα αποφασίζει για την 
καταβολή ή μη της επιχορήγησης ο Περιφερειακός Δ/ντής με επαρκώς 
αιτιολογημένη απόφασή του και για ένα (1) επιπλέον μήνα. 

16. Είναι δυνατή η επιμήκυνση του χρόνου επιχορήγησης εργοδότη 
(δωδεκαμήνου) κατά (45) το πολύ ημερολογιακές ημέρες με ισόχρονη 
παράταση του χρόνου δέσμευσης (18μηνου) για μη απόλυση προσωπι¬ 
κού, σε περίπτωση χορήγησης άδειας απουσίας προσωπικού, σοβαρής 
ασθένειας εργαζόμενου, άδειας άνευ αποδοχών κ.λπ. μετά από αίτηση 
του ενδιαφερομένου εργοδότη και απόφαση του Δ/ντή της κατά τόπον 
αρμόδιας Υπηρεσίοις του ΟΑΕΔ. 

Επίσης σε περίπτωση αντικατάστασης μισθωτού μέσα στην προθε¬ 
σμία των σαράντα πέντε (45) ημερολογιακών ημερών ή εκπρόθεσμης 
αντικατάστασης που εγκρίθηκε (κατωτέρω παρ. 18 στοιχ. β) είναι δυ¬ 
νατή η επιμήκυνση του χρόνου επιχορήγησης και δέσμευσης του εργο¬ 
δότη κατά (45) ημερολογιακές ημέρες για κάθε άτομο που αντικατα- 
στάθηκε, μετά από αίτηση του εργοδότη και απόφαση του αρμόδιου Δ/ 
ντή της Υπηρεσίας. 

17. Κάθε διαφορά που τυχόν θα τιροκύπτει κατά την εφαρμογή της 
απόφασης αυτής μεταξύ εργοδότη κοιι ΟΑΕΔ θα επιλύεται με απόφαση 
του Περ/κου Δ/ντή μετά από εισήγηση του Δ/ντή ή Προϊσταμένου της 
ΥΝ, ΤΥ ή Γραφείου Εργασίας του Οργανισμού. 

Σε περίπτωση εμπρόθεσμης άσκησης ένστασης μέσα σε (15) ημερο¬ 
λογιακές ημέρες από την κοινοποίηση στον ενδιαφερόμενο φορέα της 
απόφασης του περιφερειακού Δ/ντή, η διαφορά θα επιλύεται από το 
Δ.Σ. του ΟΑΕΔ μετά από εισήγηση της Δ/νσης Απασχόλησης. 

18. Ο αρμόδιος κατά τόπον Δ/ντής ή Προϊστάμενος .ΥΝ, ΤΥ ή Γρα¬ 
φείου Εργασίας του Οργανισμού θα αποφασίζει μετά γνώμη της Συμ¬ 
βουλευτικής Επιτροπής για την συνέχιση ή μη υπαγωγής στο πρό¬ 
γραμμα, στις κατωτέρω περιπτώσεις: 

α) Σε περίπτωση πρόσληψης μισθωτού για επιχορήγηση χωρίς προη¬ 
γούμενη εγγραφή αυτού στα Μητρώα Ανέργων των Υπηρεσιών του 

ΟΑΕΔ 

β) Σε τυχόν εκπρόθεσμη αντικατάσταση μισθωτού, πέραν της προ- 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


111 


βλεπόμενης από την παρ, 9 προθεσμίας των (45) ημερολογιακών ημε¬ 
ρών. 

γ) Σε περίπτωση αδυναμίας αντικατάστασης μισθωτού από τον εργο¬ 
δότη λόγω έλλειψης της συγκεκριμένης ειδικότητας στην Τοπική 
Αγορά Εργασίας με την προϋπόθεση, ότι η έλλειψη αυτή θα βεβαιώνε¬ 
ται με απόφασή του. 

Στην περίπτωση έλλειψης ειδικότητας σε επιχορηγούμενη θέση θα 
διακόπτεται η επιχορήγηση μόνο για τη θέση αυτή, χωρίς άλλες επι¬ 
πτώσεις για τον εργοδότη. 

δ) Σε περίπτωση μη πρόσληψης ανέργων κατά ποσοστό 50% με υπό¬ 
δειξη της αρμόδιας Υπηρεσίας του ΟΑΕΔ, κατά παράβαση της παρ. 5 
εδαφ. δ της παρούσας και εφόσον φυσικά υπήρχαν γραμμένοι άνεργοι με 
τις ζητούμενες ειδικοτητές στα μητρώα ανέργων αυτής. 

19. Για την εκ νέου υπαγωγή επιχειρήσεων στο πρόγραμμα επιχο- 
ρήγησης εργοδοτών θα συνεκτιμάται πέραν των ανωτέρω και η τύχη 
των θέσεων εργασίας που δημιουργήθηκαν με τα προηγούμενα προ¬ 
γράμματα. 

20. Ειδικά οι Δήμοι, Κοινότητες της χώρας ως και οι Δημοτικές και 
Κοινοτικές Επιχειρήσεις, κατ’ εξαίρεση των αναφερομένων στα τρία (3) 
πρώτα εδάφια της παρ. 9 της παρούσας απόφασης μπορούν να επιχορη¬ 
γηθούν μέχρι δώδεκα (12) μήνες, εφόσον απασχολήσουν τον νεοπροσ- 
λαμβανόμενο τουλάχιστον για έξι (6) μήνες χωρίς να δεσμεύονται από 
τις διατάξεις των εδαφίων αυτών. 

Επίσης οι φορείς αυτοί (Δήμοι, Κοινότητες, Δημοτικές και Κοινοτι¬ 
κές Επιχ/σεις) δεν δεσμεύονται από τις διατάξεις των εδαφίων α’ και β' 
της παρ. 4, του εδαφίου α' της παρ. 5 και των εδαφ. β' και γ' της παρ. 
12 . 

21. Σε περίπτωση παράβασης των όρων της απόφασης αυτής εφαρ- 
μογή έχουν οι διατάξεις των παρ. 7 και 8 του άρθρου 29 του Ν. 
1262/82 όπως συμπληρώθηκε από τον Ν. 1836/89. 

Ειδικώτερα ο κατά τόπον αρμόδιος Διευθυντής ΥΝ, ΤΥ ή Προϊστά¬ 
μενος Γραφείου Εργασίας του Οργανισμού μετά γνώμης της Συμβου¬ 
λευτικής Επιτροπής και αφού λάβει υπόψη του τις απόψεις του εργο¬ 
δότη εισηγείται στον περιφερειακό Δ/ντή την διακοπή ή μη επιχορήγη¬ 


σης καί την αναζήτηση του αναλογούντος ποσού της επιχορήγησης, που 
έχει λάβει από τον 0Α£Δ και που αντιστοιχεί στο υπόλοιπο χρονικό διά¬ 
στημα του συνολικού χρόνου απασχόλησης. 

Ο Περ/κός Δ/ντής αποφαίνεται με αιτιολογημένη απόφασή του την 
διακοπή ή μη της επιχορήγησης. 

Κατά της τελευταίας αυτής απόφασης επιτρέπεται προσφυγή εντός 
δεκαπέντε (15) ημερολογιακών ημερών από της κοινοποίησής της επί 
της οποίας θα επιλαμβάνεται το Δ.Σ. του οργανισμού μετά από εισή¬ 
γηση της Δ/νσης Απασχόλησης. Εφόσον η επιχείρηση δεν επιστρέψει 
εμπρόθεσμα το αναλογούν ποσό που της αναζητείται, συντάσσεται από 
το Δ.Σ. του Οργανισμού πράξη βεβαίωσης και αποστέλλεται στο αρμό¬ 
διο Δημόσιο Ταμείο για βεβαίωση και είσπραξή του. 

22. Η απόφαση υπαγωγής της επιχ/σης στο πρόγραμμα επιχορήγη¬ 
σης θα ανακαλείται μετά από απόφαση του Δ/ντή, εφ’ όσον διαπιστωθεί 
πριν την καταβολή της πρώτης επιχορήγησης, ότι δεν τηρήθηκαν οι 
όροι του προγράμματος. 

23. Τα προβλήματα που θα παρουσιασθούν κατά την εφαρμογή των 
προγραμμάτων επιχορήγησης εργοδοτών έτους 1989 θα επιλύονται 
σύμφωνα με τις διατάξεις της παρούσας από την ημερομηνία έναρξης 
ισχύος της. 

Αιτήσεις που έχουν υποβληθεί και δεν έχουν κριθεί μέχρι την έναρξη 
ισχύος της παρούσας κρίνονται με τις προϋποθέσεις που προβλέπονται 
από την Υπουργική αυτή απόφαση. 

24. Η απόφαση αυτή θα αρχίσει να ισχύει από την 1η Ιανουάριου 
1990 και θα λήξει την 31 Δεκεμβρίου 1990, εκτός αν ο αριθμός των 
•προβλεπομένων για κάθε πρόγραμμα θέσεων πληρωθεί πριν από την 
ημερομηνία αυτή και το Δ.Σ. του ΟΑΕΔ λάβει σχετική απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιανουάριου 1990 

Ο ΥΠΟΥΡΓΟΣ 

</ ΑΠΟΣΤ. ΚΑΚΛΑΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Ρ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμη.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















